sukhrobnurali/uzbek-legal-corpus huggingface dataset:
OʻZBEKISTON RESPUBLIKASI DAVLAT NAZORATI ORGANLARI FAOLIYATINI TAShKIL ETISh MASALALARI TOʻGʻRISIDA
(resolution, 1994-03-01)

Oʻzbekiston Respublikasining “Oʻzbekiston Respublikasi Prezidenti huzurida Davlat nazorati qoʻmitasini taʼsis etish toʻgʻrisida”gi Qonuniga, Oʻzbekiston Respublikasi Prezidentining “Oʻzbekiston Respublikasi Prezidenti huzuridagi Davlat nazorati qoʻmitasi toʻgʻrisidagi Nizomni tasdiqlash haqida” 1992-yil 4-fevraldagi R-127-son farmoyishiga muvofiq Vazirlar Mahkamasi qaror qiladi: 1. Oʻzbekiston Respublikasi Davlat nazorati qoʻmitasi va uning joylardagi organlari xodimlari soni 751 kishidan iborat qilib, yillik ish haqi fondi 12,7 mln soʻm miqdorida, shu jumladan, Davlat nazorati qoʻmitasi markaziy apparati xodimlari soni 60 kishidan iborat qilib, yillik ish haqi fondi 991 ming soʻm miqdorida belgilansin. 3. Oʻzbekiston Respublikasi Moliya vazirligi respublika davlat nazorati organlarini saqlash uchun zarur boʻlgan mablagʻni respublika budjetidan ajratishni nazarda tutsin, shuningdek, 277 yengil avtomobilni, shu jumladan, Davlat nazorati qoʻmitasi apparati uchun ajratilgan 11 ta yengil avtomobilni saqlash uchun limit belgilasin. 4. Oʻzbekiston Respublikasi Avtomobil transport vazirligi Oʻzbekiston Respublikasi Moliya vazirligi tomonidan belgilangan summaga qarab davlat nazorati organlariga xizmat koʻrsatish uchun zarur miqdorda avtotransport ajratsin. 5. Oʻzbekiston Respublikasi Iqtisodiyot qoʻmitasi, Oʻzbekiston Respublikasi Moddiy-texnika taʼminoti davlat-kooperativ qoʻmitasi har yili Davlat nazorati qoʻmitasiga birkitilgan nomenklatura boʻyicha moddiy-texnika resurslarini, hisoblash va koʻpaytirish texnikasini ajratishni nazarda tutsin. 6. Oʻzbekiston Respublikasi Aloqa vazirligi Oʻzbekiston Respublikasi Davlat nazorati qoʻmitasini va uning mahalliy organlarini telefon, telefaks va teletayp aloqasi bilan taʼminlasin. 7. Oʻzbekiston Milliy aviakompaniyasi, Oʻrta Osiyo temir yoʻli boshqarmasi Oʻzbekiston Respublikasi Davlat nazorati qoʻmitasini avia- va temir yoʻl transporti broni bilan taʼminlasinlar. 8. Oʻzbekiston Respublikasi Davlat nazorati qoʻmitasi apparati Oʻzbekiston koʻchasi, 43-uydagi maʼmuriy binoga joylashtirilsin. Oʻzbekiston Respublikasi Xalq nazorati qoʻmitasining tugatilishi munosabati bilan uning balansida boʻlgan mulk, mebel va jihozlar Oʻzbekiston Respublikasi Davlat nazorati qoʻmitasi balansiga oʻtkazilsin. Qoraqalpogʻiston Respublikasi Vazirlar Kengashi, viloyatlar va Toshkent shahar hokimlari davlat nazorati mahalliy organlarini zarur xizmat xonalari, telefonlar bilan taʼminlasinlar, mebel, jihozlar hamda asbob-uskunalar sotib olishda yordam koʻrsatsinlar. Viloyat xalq nazorati qoʻmitalarining balansida boʻlgan binolar, mebel, jihozlar va asbob-uskunalar davlat nazorati organlari balansiga oʻtkazilsin. 9. Mazkur qarorning bajarilishini nazorat qilish Oʻzbekiston Respublikasi Prezidenti huzuridagi Vazirlar Mahkamasi Raisining tegishli oʻrinbosarlariga yuklatilsin.
OʻZBEKISTON ARXEOLOGIYA YODGORLIKLARINI SAQLASH CHORALARI VA YODGORLIKLARNI OʻRGANISHNING AHVOLI HAQIDA
(resolution, 2025-12-16)

“Buyuk ipak yoʻli — xalqlarning muloqot yoʻli” deb nomlangan xalqaro dasturga muvofiq madaniyat yodgorliklarini samarali muhofaza qilish va Oʻzbekistonning qadimiy madaniyat markazlarining madaniy-iqtisodiy aloqalari tarixiy tajribasini oʻrganish maqsadida Oʻzbekiston Respublikasi Prezidenti huzuridagi Vazirlar Mahkamasi qaror qiladi: 1. Oʻzbekiston Respublikasi Madaniyat vazirligining Yodgorliklarni saqlash bosh milliy-ishlab chiqarish boshqarmasi va ilmiy-metodik kengashi komissiyasining maxsus ruxsatisiz tashkilotlar, ekspeditsiyalar va alohida shaxslar tomonidan madaniy va tarixiy meros buyumlarini Oʻzbekiston Respublikasidan tashqariga olib chiqib ketish taqiqlansin. 2. Oʻzbekiston Respublikasi Fanlar akademiyasi va Oʻzbekiston Respublikasi Madaniyat vazirligining Yodgorliklarni saqlash bosh ilmiy-ishlab chiqarish boshqarmasi birgalikda Oʻzbekiston Respublikasi Fanlar akademiyasining Arxeologiya instituti tarkibida Toshkent, Urganch, Namangan va Termiz shaharlarida 1992-yildan boshlab institutning mintaqaviy boʻlimlarini ochsinlar hamda kerakli mutaxassislar bilan va 1992-yil uchun ajratilgan mablagʻlar hisobidan moliyaviy jihatdan taʼminlasinlar. 3. Toshkent, Xorazm, Namangan va Surxondaryo viloyat ijroqoʻmlari 1992-yilning 1-apreliga qadar Arxeologiya instituti mintaqaviy boʻlimlarini laboratoriya xonalari va kolleksiya saqlash xonalari bilan taʼminlasinlar. Joylarda arxeologiya boʻlimlarini mahalliy budjet hisobidan bittadan mashina bilan taʼminlash koʻzda tutilsin, shuningdek, tashkil etilayotgan boʻlimlar mutaxassislarini uy-joy bilan taʼminlash rejalashtirilsin.
MEHNAT QILISh MUNOSABATI BILAN XIZMATGA BOGʻLIQ BOʻLGAN UY-JOY BERILIShI MUMKIN BOʻLGAN XODIMLAR TOIFALARINING ROʻYXATINI TOʻLDIRISh TOʻGʻRISIDA
(resolution, 2000-01-27)

Vazirlar Mahkamasi qaror qiladi: Oʻzbekiston SSR Ministrlar Sovetining 1969-yil 18-iyuldagi 340-son qarori bilan tasdiqlangan (OʻzSSR QT, 1969-y., 6-son, 60-modda) korxona, tashkilot va muassasaning hududidagi xizmat binosidan, shuningdek, ishlab chiqarish hududidan tashqari joyda xizmatga bogʻliq uy-joy (lavozimga bogʻliq kvartira) berilishi mumkin boʻlgan xodimlar toifalarining roʻyxati quyidagi tahrirdagi 17-band bilan toʻldirilsin. “17. Olmaliq kon-metallurgiya kombinati affinaj sexini qoʻriqlash harbiy qismining xizmatchilari.”
OʻZBEKISTON RESPUBLIKASIDA MOLIYA ORGANLARINI BOShQARISh TAShKILIY TUZILMASINI VA NARX BELGILASh TIZIMINI TAKOMILLAShTIRISh TOʻGʻRISIDA
(decree, 2020-09-28)

Kelishilgan yagona moliya, soliq va narx siyosatini amalga oshirish, respublika iqtisodiyotining moliyaviy sogʻlomlashuvini taʼminlash, bozor munosabatlari shakllanishi sharoitida narx-navoni tartibga solishning iqtisodiy usullari ahamiyatini kuchaytirish maqsadida: 1. Respublika hududida narxlarga doir davlat siyosatini oʻtkazish vazifalari Oʻzbekiston Respublikasining Moliya vazirligiga topshirilib, uning apparati Oʻzbekiston Respublikasi Davlat narxlar komitetining apparati bilan birlashtirilsin. 2. Qoraqalpogʻiston Respublikasi Vazirlar Kengashi, viloyatlar va Toshkent shahri hokimlari Oʻzbekiston Respublikasining Moliya vazirligi bilan birgalikda bir oy muddat ichida mazkur Farmonning 1-bandi talablariga muvofiq hududiy boʻlinmalar va narx boʻlimlari markaziy apparatini moliya organlari bilan birlashtirish yuzasidan tashkiliy chora-tadbirlarni amalga oshirishlari zarur. 3. Oʻzbekiston Respublikasi Moliya vazirligining zimmasiga: respublika hududida yagona moliya, soliq va narx siyosatini shakllantirish hamda oʻtkazish, bozor iqtisodiyotiga oʻtish sharoitida ijtimoiy-iqtisodiy rivojlanish va aholini ijtimoiy muhofaza qilishning barqaror moliyaviy negizini vujudga keltirish borasidagi ishlarni muvofiqlashtirish; moliyani va narx belgilashni boshqarish tizimini takomillashtirishga, qimmatbaho qogʻozlar bozorini vujudga keltirishga, davlat tasarrufidan chiqarish va xususiylashtirish dasturlarini amalga oshirishning moliyaviy jihatlariga oid takliflarni ishlab chiqish; valyuta-moliya siyosatining asosiy qoidalarini, respublikaning valyuta boyliklarini koʻpaytirish va ulardan samarali foydalanishga doir taklifni ishlab chiqish; uzoq muddatli moliyaviy meʼyorlar va normativlar asosida respublika budjetini tuzish va ijro etish, yigʻma moliyaviy balansni ishlab chiqish; narxlar va tariflarni iqtisodiy jihatdan tartibga solish choralarini amalga oshirish, ularni erkinlashtirish yoʻlini izchillik bilan oʻtkazish vazifasi yuklansin. 4. SSSR Davlat narxlar komitetiga qarashli narx belgilash ilmiy-tadqiqot institutining Oʻrta Osiyo boʻlimi Oʻzbekiston Respublikasining Moliya vazirligiga boʻysundirilib, u Oʻzbekiston Respublikasi Moliya vazirligi huzuridagi Moliya va narx ilmiy-tadqiqot institutiga aylantirilsin. 5. Oʻzbekiston Respublikasi Prezidenti huzuridagi Vazirlar Mahkamasi 10 kun muddat ichida Oʻzbekiston Respublikasi Moliya vazirligining tuzilmasi toʻgʻrisida qaror qabul qilishi va vazirlik haqidagi Nizomni tasdiqlashi zarur.
VILOYaTLAR VA TOShKENT ShAHAR HOKIMLIKLARINING XODIMLARI SONI VA TAXMINIY TUZILIShI TOʻGʻRISIDA
(resolution, 1997-06-17)

Oʻzbekiston Respublikasining mahalliy hokimiyat organlarini qayta tuzish toʻgʻrisida Oʻzbekiston Respublikasi Qonuniga muvofiq hamda viloyatlarda, shaharlarda va rayonlarda vakillik va ijroiya-boshqaruv hokimiyatining yagona organlari tuzilishi munosabati bilan Vazirlar Mahkamasi qaror qiladi: 1. Viloyatlar va Toshkent shahar hokimliklarining eng koʻp xodimlari soni va taxminiy tuzilishi 1, 2, 2a-ilovalarga muvofiq tasdiqlansin. 2. Viloyat hokimlariga hokimlarining 7 ta oʻrinbosari, shu jumladan bitta birinchi oʻrinbosari boʻlishiga ruxsat berilsin. 3. Viloyatlar va Toshkent shahar hokimliklari oʻn kun muddat ichida shahar va rayon hokimliklarining xodimlari sonini va tuzilishini, mavjud xodimlar sonini 25 foizga qisqartirishni hisobga olgan holda, tasdiqlasinlar. 4. Oʻzbekiston Respublikasi Moliya vazirligi hokimliklar apparati uchun zarur mehnat haqi fondini belgilasin.
RADIOAKTIV CHIQINDILARNI KOʻMISH RESPUBLIKA PUNKTINING IDORAVIY MANSUBLIGI VA MAQOMI TOʻGʻRISIDA
(resolution, 2026-02-10)

Xalq xoʻjaligida radionuklidlardan foydalanishni yanada rivojlantirish, shuningdek, atrof muhitni radioaktiv ifloslanishdan muhofaza qilish, radioaktiv chiqindilarni uzoqlashtirish va zararsizlantirish maqsadida Vazirlar Mahkamasi qaror qiladi: 1. OʻzSSR Fanlar akademiyasi yadro fizikasi institutining radioaktiv chiqindilarni koʻmish Respublika punkti mustaqil tashkilotga — yuridik shaxs huquqlariga ega boʻlgan Oʻzbekiston Fanlar akademiyasi yadro fizikasi instituti huzuridagi radioaktiv chiqindilarni koʻmish Respublika punktiga aylantirilsin. 2. Oʻzbekiston Respublikasi Moliya vazirligi 1992-yildan boshlab har yili radioaktiv chiqindilarni koʻmish Respublika punktini saqlab turish uchun respublika budjeti mablagʻlari hisobidan zarur miqdorda pul ajratishni nazarda tutsin. 3. Oʻzbekiston Respublikasi Sogʻliqni saqlash vazirligi radioaktiv chiqindilarni yigʻish, saqlash, tashish va koʻmish ustidan davlat nazoratini kuchaytirsin. 4. Chirchiq shahar ijroiya qoʻmitasi radioaktiv chiqindilarni koʻmish Respublika punktining talabnomalari boʻyicha tegishli ravishda kvartiralar ajratishni koʻrib chiqsin.
1992-YILDA DAVLATGA QORA VA RANGLI METALL PARChALARI HAMDA ChIQINDILARINI YETKAZIB BERISh (TAYYORLASh VA TOPShIRISh) BOʻYIChA DAVLAT BUYuRTMASINI TASDIQLASh TOʻFRISIDA
(resolution, 2021-02-22)

Oʻzbekiston Respublikasi xalq xoʻjaligida qora va rangli metall parchalari hamda chiqindilaridan foydalanishning alohida ahamiyatga ega ekanligini nazarda tutib hamda hamdoʻstlikdagi davlatlar bilan metall mahsulotlari ayirboshlash maqsadida Oʻzbekiston Respublikasi Vazirlar Mahkamasi qaror qiladi: 1. 1992-yilda davlatga qora va rangli metall parchalari hamda chiqindilarini yetkazib berish (tayyorlash va topshirish) boʻyicha Davlat buyurtmasi 1, 2-ilovalarga* muvofiq tasdiqlansin. 2. Vazirliklar, idoralar, davlat qoʻmitalari, davlat konsernlari, korxona va birlashmalar, shuningdek, Qoraqalpogʻiston Respublikasi Vazirlar Kengashi, viloyat ijroqoʻmlari va Toshkent shahar ijroiya qoʻmitasi metall parchalari va chiqindilarini yetkazib berish yuzasidan davlat buyurtmasini oʻz tashkilotlari boʻyicha taqsimlashni “Uzkoopvtormet” respublika kooperativ birlashmasiga oʻn kundan kechikmasdan topshirsin. 3. “Uzkoopvtormet” RKB (oʻrtoq M.F. Foziyev)ga bir oy muddat ichida respublika tashkilotlari bilan 1992-yil uchun shartnomalar tuzishni tugallash topshirilsin. 4. “Uzkoopvtormet” RKB davlat buyurtmasi boʻyicha metall parchalari topshirganlar bilan shu yilning har choragida kelishilgan narx asosida, metall parchalarini buyurtmadan ortiqcha topshirganlar bilan esa shartnomaviy narx asosida hisob-kitob qilsin. 5. Oʻzbekiston Respublikasi Moddiy-texnika taʼminoti davlat kooperativ qoʻmitasi (oʻrtoq M.M. Mirayubov) va Oʻzbekiston metallurgiya zavodi (oʻrtoq A.M. Anoxin) “Uzkoopvtormet” RKB bilan qora va rangli metallar parchalari hamda chiqindilari topshirish yuzasidan shartnoma tuzgan isteʼmolchilar bilangina metall prokati yetkazib berish boʻyicha shartnomalar tuzishni taʼminlasinlar. 6. Birlashma, korxona va boshqa tashkilotlar tomonidan metall chiqindilarini Oʻzbekiston Respublikasi Vazirlar Mahkamasining ruxsatisiz boshqa respublikalarga berish, ayirboshlash, sotish, shuningdek, eksport qilish taqiqlansin.
OʻZBEKISTON RESPUBLIKASI DON MAHSULOTLARI (“OʻZDONMAHSULOT”) DAVLAT KONSERNINI TAShKIL ETISh TOʻGʻRISIDA
(decree, 1994-04-22)

Respublikaning novvoyxona, tegirmon va omixta em sanoati korxonalari va birlashmalari faoliyatini muvofiqlashtirish, ularning ish samaradorligini oshirish maqsadida hamda mehnat jamoalarining takliflarini eʼtiborga olib: 1. Oʻzbekiston Respublikasi Don mahsulotlari vazirligi tugatilsin va uning negizida Oʻzbekiston Respublikasi Don mahsulotlari (“Oʻzdonmahsulot”) davlat konserni tashkil etilsin. 2. “Oʻzdonmahsulot” davlat konserni Oʻzbekiston Respublikasi don mahsulotlari vazirligining huquqiy vorisi deb hisoblanib, uning zimmasiga: respublika xalq xoʻjaligini va aholisini ovqatbop don, un va non, qandolat mahsulotlari, omixta em bilan taʼminlash; tarmoqda yagona texnologiya siyosatini amalga oshirish; novvoyxona, makaron, tegirmon-yorma va omixta em sanoati korxonalari va birlashmalari faoliyatini muvofiqlashtirish vazifalari yuklatilsin. 3. Oʻzbekiston Respublikasi Prezidenti huzuridagi Vazirlar Mahkamasi bir hafta muddat ichida Farmonni roʻyobga chiqarishga doir tashkiliy tadbirlarni koʻzda tutuvchi qaror qabul qilsin.
OʻZBEKISTON RESPUBLIKASI PREZIDENTI HUZURIDAGI VAZIRLAR MAHKAMASINING TUZILMASIDAGI OʻZGARTIShLAR HAQIDA
(decree, 2020-09-28)

“Oʻzbekiston Respublikasining Vitse-Prezidenti lavozimini tugatish hamda Oʻzbekiston Respublikasi Bosh vaziri lavozimini taʼsis etish va Oʻzbekiston Respublikasining Konstitutsiyasi (Asosiy Qonuni)ga oʻzgartishlar kiritish toʻgʻrisida” Oʻzbekiston Respublikasining 1992-yil 4-yanvardagi Qonuniga muvofiq va Oʻzbekiston Respublikasi Bosh Vaziri oʻrtoq A. M. Mutalovning xalq xoʻjaligini boshqarish tuzilmasini yanada takomillashtirish toʻgʻrisidagi takliflarini eʼtiborga olib: 1. “Oʻzbekiston SSR Prezidenti huzuridagi Vazirlar Mahkamasining tuzilmasi toʻgʻrisida” Oʻzbekiston SSR Prezidentining 1990-yil 15-noyabrdagi 97-son Farmoni bilan taʼsis etilgan Vazirlar Mahkamasi Raisining oʻrinbosarlari — tegishli majmualarning rahbarlari lavozimlari tugatilsin; 2. Oʻrtoq T. Y. Sharipov Vazirlar Mahkamasi Raisining oʻrinbosari — Zaxiralar, moddiy-texnika taʼminoti va shartnomalar majmuining rahbari lavozimidan ozod qilinib, Oʻzbekiston Respublikasi Moddiy-texnika taʼminoti davlat-kooperativ komitetining Raisi etib tayinlansin. 3. Oʻzbekiston SSR Prezidentining Vazirlar Mahkamasi Raisining oʻrinbosari — Oʻzbekiston SSR mehnat vaziri lavozimlarini qoʻshish toʻgʻrisida 1991-yil 8-may 205-son Farmonining Oʻzbekiston SSR Prezidenti huzuridagi Vazirlar Mahkamasi Raisining oʻrinbosariga taalluqli qismi; — Oʻzbekiston SSR Prezidentining Vazirlar Mahkamasi Raisining oʻrinbosari — yengil sanoat mollari ishlab chiqarish boʻyicha Oʻzbekiston davlat uyushmasi boshqaruvining Raisi lavozimlarini qoʻshish toʻgʻrisida 1991-yil 15-maydagi 208-son Farmonining Oʻzbekiston SSR Prezidenti huzuridagi Vazirlar Mahkamasi Raisining oʻrinbosariga taalluqli qism oʻz kuchini yoʻqotgan deb hisoblansin.
RESPUBLIKA OLIY VA OʻRTA MAXSUS OʻQUV YuRTLARIning PROFESSOR-OʻQITUVChILARI TARKIBIGA, ILMIY XODIMLARI HAMDA TAʼLIM-YORDAMChI XODIMLARIGA QOʻShIMChA IMTIYOZLAR BERISh TOʻGʻRISIDA
(decree, 2020-09-28)

Respublika oliy va oʻrta maxsus oʻquv yurtlari professor-oʻqituvchilari tarkibining, ilmiy xodimlari hamda taʼlim-yordamchi xodimlarining moddiy va maishiy sharoitlarini yanada yaxshilash, narxlar erkin boʻlgan sharoitda ularning ijtimoiy muhofazasini kuchaytirish maqsadida: 1. Oʻzbekiston Respublikasi Prezidentining “Barcha tiplardagi maktablarning oʻqituvchilariga, bolalar uylarining tarbiyachilariga qoʻshimcha imtiyozlar berish, yuqori sinf oʻqituvchilarining ish haqini oshirish toʻgʻrisida” 1990-yil 13-noyabrdagi Farmonining qismlari qaysi idoraga boʻysunishidan qatʼi nazar, respublika oliy va oʻrta maxsus oʻquv yurtlarining professor-oʻqituvchilari tarkibiga, ilmiy xodimlari va taʼlim-yordamchi xodimlariga ham joriy etilsin: — ular yashab turgan davlat va idoralarga qarashli uylar hamda kvartiralarni shaxsiy mulk qilib bepul berish; — kvartira haqi va kommunal xizmatlar uchun haq toʻlashda imtiyozlar; — yer uchastkalarini va yakka tartibdagi qurilish uchun binokorlik materiallarini sotib olishga birinchi navbatda ajratib berish. Farmon mazkur bandining amal qilishi kamida 10 yil ilmiy-pedagogik ish stajiga ega boʻlgan xodimlarning ushbu toifasiga mansub pensionyerlarga joriy etilsin. 2. Vazirlar Mahkamasi mazkur Farmonni roʻyobga chiqarishga doir tashkiliy chora-tadbirlar toʻgʻrisida 10 kun muddat ichida qaror loyihasini tayyorlashi zarur. 3. Ushbu Farmon 1992-yilning 1-martidan kuchga kiradi.
TOShKENT QIShLOQ XOʻJALIGINI IRRIGATSIYALASh VA MEXANIZATSIYALASh INJENERLARI INSTITUTIDA INJENER KADRLAR TAYYORLAShNI TAKOMILLAShTIRISh HAQIDA
(resolution, 2022-07-22)

Respublika agrosanoat kompleksi uchun injener kadrlar tayyorlashni takomillashtirish, respublika xoʻjaliklarida ilgʻor mamlakatlar qishloq xoʻjaligi ishlab chiqarishining zamonaviy darajasiga javob beruvchi melioratsiya tadbirlarini, yangi texnologiyalar va texnika vositalarini tatbiq etishni, kadrlar tayyorlash va ilmiy tadqiqotlar sohasiga bozor munosabatlarini joriy etishni, shuningdek, fan va ishlab chiqarish integratsiyasini chuqurlashtirishni taʼminlash maqsadida Vazirlar Mahkamasi qaror qiladi: 1. Toshkent qishloq xoʻjaligini irrigatsiyalash va mexanizatsiyalash injenerlari instituti yagona yaxlit oʻquv-ilmiy-ishlab chiqarish kompleksi (UNPK TIIIMSX) sifatida bosh institut, uning Qarshi filiali va Oʻrta Chirchiq nohiyasining Toʻytepa shahridagi oʻquv-tajriba xoʻjaligi tarkibida saqlab qolinsin. 2. Toshkent qishloq xoʻjaligini irrigatsiyalash va mexanizatsiyalash injenerlari instituti oʻquv-ilmiy-ishlab chiqarish kompleksining oʻquv-tajriba xoʻjaligiga ishlab chiqarilgan paxta tolasining faqat 85 foizi hajmi uchun davlat buyurtmasi belgilansin. 3. Oʻzbekiston Respublikasi Moliya vazirligi, Melioratsiya va suv xoʻjaligi vazirligi Toshkent qishloq xoʻjaligini irrigatsiyalash va mexanizatsiyalash injenerlari instituti oʻquv-ilmiy-ishlab chiqarish kompleksi xarajatlarining hisobini har yili belgilayotganda ijtimoiy-iqtisodiy ehtiyojlarga va kompleksning moddiy-texnika bazasini mustahkamlashga sarf-xarajatlarning bir qismini oʻquv-tajriba xoʻjaligining ishlab chiqarish faoliyatidan olinadigan foyda hisobidan qoplashni nazarda tutsinlar.
OʻZBEKISTON AXBOROT AGENTLIGI (OʻZTAG)NI — OʻZBEKISTON MILLIY AXBOROT AGENTLIGI (OʻZA)gA AYLANTIRISh TOʻGʻRISIDA
(decree, 1992-02-05)

“Oʻzbekiston Respublikasining davlat mustaqilligi asoslari toʻgʻrisida” va “Ommaviy axborot vositalari haqida”gi Oʻzbekiston Respublikasining qonunlariga muvofiq hamda Oʻzbekiston Axborot agentligini qayta tashkil etish maqsadida: 1. Oʻzbekiston Axborot agentligi (OʻzTAG) — Oʻzbekiston Milliy axborot agentligi (OʻzA)ga aylantirilsin. 2. OʻzAagentligi Oʻzbekiston Axborot agentligining toʻla huquqli vorisi deb hisoblansin hamda uning faoliyatining asosiy vazifalari va yoʻnalishlari: — mustaqil Oʻzbekiston Respublikasi fuqarolarining jumhuriyat ichki va tashqi siyosati, davlat hokimiyati va boshqaruv idoralarining faoliyati haqidagi axborot olish huquqlarini taʼminlash; — Oʻzbekiston Respublikasi Oliy Kengashi, Oʻzbekiston Respublikasi Prezidentining rasmiy bayonotlari va axborotlarini tarqatish; — mustaqil davlatlarning, xorijiy mamlakatlarning davlat hokimiyati va boshqaruv idoralari, ommaviy axborot vositalariga Oʻzbekiston Respublikasining ichki hamda tashqi siyosatiga doir, mintaqaga xos ijtimoiy-siyosiy va boshqa voqealar xususida axborot materiallari berish; — Oʻzbekiston Respublikasi davlat siyosatini ogʻishmay amalga oshira borib, jumhuriyat iqtisodiy, ijtimoiy, madaniy turmushidagi voqealarni haqqoniy va oshkora yoritish, respublika aholisini bir-birlariga nisbatan teng va hurmat bilan munosabatda boʻlish, xalqlar oʻrtasida totuvlik, doʻstlik va tinchlikni mustahkamlash ruhida tarbiyalash; — mustaqil davlatlar va xorijiy mamlakatlarda oʻzining axborot markazlarini, muxbirlar manzilgohlarini tashkil etish, xorijiy agentliklar hamda boshqa ommaviy axborot vositalari bilan bitimlar tuzish asosida barcha turdagi axborotlarni toʻplash va tarqatish masalalari yuzasidan xalqaro aloqalarni yoʻlga qoʻyishdan iborat qilib belgilansin. 3. Oʻzbekiston Respublikasi Prezidenti huzuridagi Vazirlar Mahkamasi bir oy muddat ichida ushbu Farmonni bajarish yuzasidan tegishli qaror qabul qilsin.
VAZIRLAR MAHKAMASINING “1992-YILDA OʻZBEKISTON RESPUBLIKASINING ISTEʼMOL BOZORINI HIMOYA QILISh TOʻGʻRISIDA” 1992-YIL 2 YaNVARDAGI 1-SON QARORIGA OʻZGARTIShLAR VA QOʻShIMChALAR KIRITISh TOʻGʻRISIDA
(resolution, 2021-02-22)

Vazirlar Mahkamasi qaror qiladi: 1. Fuqarolarning koʻplab takliflarini hisobga olib, respublika aholisiga kuponlarsiz sotiladigan tovarlarning roʻyxati ilovaga muvofiq kengaytirilsin. 2. Qoraqalpogʻiston Respublikasi Vazirlar Kengashi, mahalliy boshqaruv organlari, Oʻzbekiston Respublikasi Savdo vazirligi, Binokorlik materiallari sanoati vazirligi, Oʻzbekbirlashuv, “Oʻzmevasabzavotvinosanoat” konserni, “Oʻzkooptayyorlovsavdo” qoʻshimcha roʻyxatni hisobga olib, aholiga tovarlarni kuponlarsiz sotishni taʼminlash yuzasidan zarur ishlarni amalga oshirsinlar. 3. “Oʻzkooptayyorlovsavdo” va Oʻzbekbirlashuv Oʻzbekiston davlat banki, Oʻzbekiston dehqonchilik-sanoat banki, Oʻzbekiston sanoat qurilish banki, Oʻzbekiston jamgʻarmalar banki bilan birgalikda aholi tomonidan tayyorlangan qishloq xoʻjaligi mahsulotlari, hayvonlar, parrandalar uchun kuponlar berish, ularni hisobga olish, hisob-kitob va inkassatsiya qilish tartibini tasdiqlasinlar. 4. Qoraqalpogʻiston Respublikasi Vazirlar Kengashiga, mahalliy boshqaruv organlariga aholiga gʻisht va yogʻoch-taxta materiallarini sotish tartibi toʻgʻrisida mustaqil ravishda qaror qabul qilish huquqi berilsin. 5. Vazirlar Mahkamasining 1992-yil 2-yanvardagi 1-son qarori 4-bandining toʻrtinchi xatboshiga va koʻrsatilgan qaror bilan tasdiqlangan Vaqtinchalik nizomning 5-bandiga quyidagicha oʻzgartishlar kiritilib, “5000 soʻm” soʻzi “3000 soʻm” soʻzi bilan almashtirilsin va davomi matn boʻyicha. Tortlar Sut Kefir Ryajenka Prostokvasha Mors Kvas Gazli suv Sharbatlar Pivo Butilkali va quyib sotiladigan alkogolsiz gazli ichimliklar Muzqaymoq Arzonlashtirilgan tovarlar Konditsiyasiz buyumlar va ishga yaroqli chiqindilar Tomosha muassasalari uchun ovoz kuchaytirish apparatlari Toshlar Gantellar Shtangalar Bruslar Yogʻoch otlar Sabzavotlar (osh koʻklar, lavlagi, qovoq, sholgʻom, turp) qayta ishlangan meva-sabzavot mahsulotlari (tuzlangan karam va bodringlar) Qum-tosh Qum Tozalangan shagʻal Maydalangan tosh Keramzit Ohak Gips Sement Xarsang tosh Marmar va granit toshlar, ularning uvoqlari va ulardan tayyorlangan mahsulotlar Agloporit Mineral paxta va undan tayyorlangan materiallar Shlak bloklar Yumshoq tom yopish materiallari Asbotsement, choʻyan, polietilen, sopol quvurlar Temir-beton buyumlar
OʻZBEKISTON MILLIY AVIAKOMPANIYASINI TAShKIL QILISh TOʻGʻRISIDA
(decree, 2020-03-20)

“Oʻzbekiston Respublikasi davlat mustaqilligining asoslari toʻgʻrisida”gi Oʻzbekiston Respublikasining Qonuniga muvofiq va Oʻzbekiston Respublikasi hududida havo transportini boshqarish tizimini takomillashtirish maqsadida: 1. Oʻzbekiston fuqaro aviatsiyasi boshqarmasi, fuqaro aviatsiyasining 243-zavodi, “Aviastroy” qurilish-montaj birlashmasiga qarashli “Aviaspetsmontajnaladka” xoʻjalik hisobidagi uchastkasi negizida Oʻzbekiston Milliy aviakompaniyasi — “Oʻzbekiston havo yoʻllari” tashkil qilinsin. 2. Oʻzbekiston Milliy aviakompaniyasi — “Oʻzbekiston havo yoʻllari” Oʻzbekiston fuqaro aviatsiyasi boshqarmasining huquqiy vorisi deb hisoblansin va u Oʻzbekiston Respublikasi hududida havo transporti sohasidagi siyosatni ishlab chiqish, muvofiqlashtirish va amalga oshirishni taʼminlaydigan fuqaro aviatsiyasi masalalari bilan shugʻullanuvchi davlat boshqaruvi organi qilib belgilansin. 3. Oʻzbekiston Respublikasi Vazirlar Mahkamasi mazkur Farmonni roʻyobga chiqarishning tashkiliy chora-tadbirlarini koʻzda tutuvchi qarorni bir hafta muddat ichida qabul qilib, aviakompaniyaning tuzilmasi va Nizomini tasdiqlashi zarur.